MitITHUS stiller skarpt på din virksomhed\nVi tilbyder (current)\nVores kerneydelser og produkter\nI vores arbejde stiller vi skarpt på din virksomhed. Vi ser på, hvor virksomheden er nu, og hvor i gerne vil hen. Vi lytter til ønsker og behov, opstiller succeskriterier og målretter løsningen hertil. Vi har 15 års erfaring i branchen og en stærk relation til mere end 200 kunder.\nIT Business Center ApS, ITBC, er et mellemstort konsulenthus, placeret i Slagelse. I de sidste 15 år, har vi leveret solide og holdbare løsninger til erhvervslivet.\nVores konsulenter kan løse alle typer opgaver med relation til IT, support, drift og telefoni.\nITBC har et tæt samarbejde med forskellige partnere både internt og eksternt. Dette gør os i stand til at løse, de mange forskellige typer af opgaver og udfordringer, som en moderne virksomhed måtte have.\nLæs mere om ITBC her\nIT Business Center, ITBC, er jeres mulighed for, at have en kompetent it-afdeling lige ved hånden, uden at have den i huset. Hos ITBC får i et hold af faste konsulenter tilknyttet, så du og dine medarbejdere kan føle jer i trygge hænder.\nDet smarte ved Office 365 er muligheden for, at arbejde med programmerne på jeres computere og i skyen. Det giver fleksibilitet og muligheder i løbet af en arbejdsdag.\nLæs mere om det smarte Office 365\nAlle vores løsninger er gennemtænkte. Vi leverer ikke kasseløsninger, da alle vores løsningsforslag er udarbejdet og lavet specifikt til hver enkelt kunde.\nHos Webto ApS brænder vi for digital forretning. Vi bestræber os for at optimere jeres online tilstedeværelse og udarbejder det meste indenfor websites, webshops, online markedsføring, 3D, video og foto. Vi kan levere et helt færdigt produkt til jer med funktioner og alt indhold.\nVi udvikler og hjælper med at vækste jeres forretning digitalt, uanset om i har behov for en ny grafisk identitet eller om jeres webshop mangler mere fart eller flere kunder.\nHos Webto udvikler vi websites i TYPO3 og WordPress, der gør det nemt for jer at ændre indhold. Hjemmesiden vil blive bygget efter jeres behov og designet vil være tilpasset jeres brand, der derfor giver siden et personligt og unikt design.\nHos Webto udvikler vi webshops i Magento og WordPress, der gør det nemmere og skaber bedre overblik over din online forretning. Webshoppen kan tilpasses direkte efter jeres forretning og er fuld skalerbar, der gør det muligt for jeres kunder, at købe og bestille fra alle enheder.\nHos Webto har vi mere end 10 års erfaring, i at udarbejde designs der skaber værdi. Uanset om det er til jeres website, webshop, logo, brand, tryksager eller grafik, så er vi altid jeres egne og jeres kunders behov i mente.\nTjek mulighederne ud\nVi hjælper alle størrelser virksomheder hele vejen i mål til en nemmere og mere effektiviseret hverdag.\nMed ERP- og regnskabsprogrammerne fra Microsoft Dynamics C5, Microsoft Dynamics NAV og Microsoft Dynamics 365 Business Central optimerer vi din virksomheds effektivitet.\nTil dagligt varetager vi forskellige Microsoft ERP-løsninger og rådgiver omkring digitalisering og automatisering af ERP & IT. Derudover leverer vi vores egne extenions og udviklingsprojekter.\nBrancheløsning til bygge- og entreprenør-virksomheder, der skaber stor overblik over alle jeres sager, materialer, tidsregistrering, ressourcer, planlægning og økonomi.\nCAZT udøver support inden for de forskellige ERP-løsninger, som vi selv tilbyder. Derudover udfører vi online træning og vejledning, webinarer og forskellige kursurser.\nSe hvad det indebærer


Få op til odds 7,00 på dine PL odds hos Betfair i dag!\nBetfair gør det igen: Vanvittige odds 7,00 på Premier League\n10.05.2016, 08:29 - Morten Kreutzfeldt\nTirsdag aften mødes West Ham og Manchester United i noget der på det nærmeste kan betegnes som en direkte duel om en af de både sportsligt og økonomisk lukrative Europa League kvalifikationspladser i Premier League. Dermed er der lagt op til et intenst opgør hvor intet hold vil give sig i de indbyrdes dueller. Hos bookmaker favoritten, Betfair kan du som opretter dig som ny kunde traditionen tro få helt fantastisk forhøjede odds på denne og andre af ugens spændende opgør.\nKlik på billedet herunder for at tilmelde dig med det samme!\nMed en sejr tirsdag aften vil West ham i dén grad nærme sig Manchester United på den øjeblikkelige 5. plads i Premier League – men vigtigere endnu vil holdet med en sejr kravle op på 6. pladsen som samtidig også betyder, at holdet står til, at kunne kvalificere sig til næste sæsons Europa League. Hos Betfair kan du lige nu få flotte odds 7,00 hvis du som ny kunde spiller på en sejr til West Ham – mens en sejr til udeholdet fra Manchester udløser ligeledes imponerende odds 6,00. Du kan lære mere om både Betfair og de andre bookmakeres gode tilbud i vores store odds bonus sammenligning.\nSådan gør du for at få boost på dine odds\nOpret dig hos Betfair med det samme – brug promotionkoden ZFBJGE!\nPlacer dit første odds væddemål på vinderen af denne kamp!\nEr du heldig og dygtig at vinde vil du få dit odds boost som ét freebet – men ikke nok med det. Taber du vil Betfair tilbagebetale din indsats til dig!\nBetfair tilbyder udover dette også freebets på 200 kr. for hvert 5. single odds væddemål på 100 kr. eller mere som du placerer til minimum odds 1,50!\nOpret dig i dag – med Betfair bonus\nHos Betfair kan du som kunde altid forvente spænding, fantastiske tilbud og en uovertruffen kundeservice. Når du opretter dig som ny kunde kan du desuden også modtage en fin Betfair odds velkomstbonus første gang du indbetaler til din nye konto – der er dermed adskillige gode grunde til, at du skal oprette dig hos Betfair i dag!


Wild Fooding workshop med Thomas Laursen\n18. november, kl.18.00 – 22.00\nWild Fooding workshop med Thomas Laursen »\nEr du en af dem der altid tænker: “ Det kunne sgu da også være sjovt, at finde sin egen mad i naturen - og er den svamp mon spiselig?”. Så er det nu du skal spidse øre og eventuelt en tur i Timm Vladimirs Køkken. Vi får besøg af ingen andre end Thomas Laursen - som er kendt for at samle og levere vilde urter til restauranter som Noma, Geranium, Amass, Format, Molskroen og Mielcke og Hurtigkarl mfl.\nPå denne workshop kommer vi til at lave retter med årets sidste vilde svampe, både stegte, grillede og fermenterede. Da brøndkarse står stor og flot, så den damper vi som grøntsag og river måske saltet æggeblomme over. Thomas tager også tørret skovmærke og mjødurt, syltede rønnebær og fermenteret strandkål og alt muligt andet med – og måske en myre til desserten? Vi laver små retter, snacks og desserter – bruger det vilde mest, men der kommer også avlet og dyrket til. Du får øjenåbnere, viden, lækker mad og redskaber til at møde det vilde på dette kursus, med Danmarks skarpeste vildmand! Glæd dig – det gør vi.\nSæsonens vilde svampe på flere måder\nBrøndkarse fra A til Z\nRønnebær, kål og urter\nMyrer til dessert? Vi får se:)\nVi tager forbehold for ændringer i menuen ift. varetilgængelighed, især fordi Thomas på dette kursus samler mange af de ting, som vi skal arbejde med.\nWild Fooding workshop antal\n22 Pladser tilbage Wild Fooding workshop DKK 1.145,00 Mandag d. 18 November, Kl.: 18:00-22:00 Valby


Sorel - Køb Sorel online hos STYLEPIT\nForbered dig på det værste med Sorel støvler\nDer kan være stor forskel på, hvad for en vinter, man får, når man bor i Danmark. Helt overordnet kan vi få både en meget mild og regnfuld eller en meget kold vinter med bunker af sne og mange minusgrader, og herudover kan vejret sagtens være forskelligt alt efter, hvor man bor eller befinder sig i landet. Vejret er ofte forudsigeligt, og derfor bør vinterstøvler både være forberedt på kulde og vand. Det vil sige, at de skal være vandtætte og varmeisolerende som Sorel vinterstøvler. Mange husker sikkert stadig vinteren i 2001. Den var bidende kold med temperaturer langt under minus 20 grader, og tog nærmest hele foråret med. Især denne vinter, så man pludselig en hel række af Sorel støvler stå i garderoben på landets arbejdspladser. Og det er ikke helt uden grund. Du kan finde et bredt udvalg af Sorel støvler hos STYLEPIT, for vi har samlet en lang række af verdens bedste brands inden for mode, sko og accessories under én hat, så det er let og enkelt for dig at sammensætte dit foretrukne outfit i din foretrukne stil. Når du handler hos STYLEPIT, så får du altid gratis* fragt og bytte samt 50 dages fuld returret, hvis du fortryder dit køb.\n14 stk 14 af 17850 stk\n14 af 17850 stk\nSorel støvler til både mænd, kvinder og børn\nSorel er et brand, som i mange år har været populært i hjemlandet Canada på grund af deres høje kvalitet og varme. Ikke så brandligt, at logoet på brandt forestiller en isbjørn! Sorel kollektionen blev introduceret i 1962 og blev snart det bedst sælgende brand for vinterfodtøj i verden. De fleste støvler fra brandt har en meget karakteristisk overdel, som nærmest minder om snuden på en gummistøvle – ofte sort eller i en kontrastfarve til selve støvleskaftet. Alle kan fryse gevaldigt om fødderne om vinteren – både store og små, men især børnene er nok mere ude end de voksne, for de elsker at tumle sig i sneen, bygge snemænd, have sneboldkampe, men det kræver noget godt varmt tøj. En vatteret heldragt eller en andet termotøj – og så et par Sorel støvler. Den førnævnte gummibund forhindrer at vand trænger ind, og de isolerende lag er så effektive, at de små fødder holdes varme i selv den hårdeste frost. Men tag et kig ind hos STYLEPIT, for her finder du et stort udvalg af vinterstøvler til alle aldersgrupper fra brandt Sorel.\nSuppler med andet vinterudstyr samt fodtøj til indendørs brug\nSorel vinterstøvler er primært beregnet på udendørs brug, så vil et par skiftesko til indendørs brug være en god idé – måske et par sutsko til hjemmebrug og et par lettere sko til brug på arbejdet. Herudover har vi hos STYLEPIT alt muligt andet tøj, der kan være godt i de kolde måneder – både udendørs og indendørs. En lun cardigan er både rar og hyggelig at gå rundt i derhjemme, og skal du udenfor i bidende kulde, så finder du også gode og varme vinterfrakker, vanter eller handsker, eller hvad du nu foretrækker udendørs.


Posted 26.11.2016 26.11.2016 søger kvinde voksen chat\nSingle kvinde som nyder livet med kunst, hus, have, hund, naturen, bøger, film, god mad o.m. Jeg .. Se dating profil. Svanen Asnæs 56 år. iris Jeg søger kvalificeret selskab til hygge, det kan være en tur i biffen, en gåtur i skoven, en middag .. Se dating profil. iris København Ø 65 år. elisa Lidt om mig selv, jeg er. Kvinde søger kvinder - og finder kærligheden! Mange lesbiske kvinder er på udkig efter et langvarigt forhold, og finder det hos gayPARSHIP. Chat online i Esbjerg, Danmark. Med over millioner brugere på Badoo finder du nemt nogen i Esbjerg. Få nye venner i Esbjerg med Badoo i dag!.\n: Søger kvinde voksen chat\nSøger kvinde voksen chat Se dating profil fedrikkebode Gjern 53 år Hejfrederikke Jeg er enke uden børn og jeg vil gerne møde nogen interessant, hvem vi kan lære hinanden at kende. Afstemning Har du selv været med til at mobbe nogen? Jeg er enke uden børn, og jeg vil gerne møde interessante mennesker, som jeg kan lære at kende. Ægte mennesker betyder Ægte profiler. År Rådgiver har svaret på dette spørgsmål.\nSøger kvinde voksen chat 81\nDanmark date sex sex Massageklinikker i københavn ensom chat\nSøger kvinde voksen chat Escort falster free online sex\nSøger kvinde voksen chat -\nFå tilgang til Victoria Milan hvor og når som helst. Håber I kan svarer så hurtigt som muligt. Alt er perfekt nu! Online dating i Danmark. Mød folk & gå på date i Danmark. Over mio. brugere søger kærligheden på Badoo! Hvis du er i Århus, kan du gå en spadseretur rundt i nogle af Danmarks smukkeste bygninger og derefter gå ud på en cool ny café i Latinerkvarteret. Uanset om du er født i Danmark eller bare er på besøg. Kvinde søger kvinder - og finder kærligheden! Mange lesbiske kvinder er på udkig efter et langvarigt forhold, og finder det hos gayPARSHIP. Kontaktannoncer kvinder. Seneste medlemmer over 55 år. Nye kontaktannoncer fra senior kvinder. Vi håber at vi kan medvirke til at skabe forbindelser mellem mennesker, der søger kærlighed, nye venner, rejsekammerater, eller som bare vil i møde andre singler, der søger en kæreste. Piger\n0 thoughts on “Søger kvinde voksen chat”\nSex shop esbjerg seniordate\nSex hjælp langvarig utroskab\nSexfilm med kvinder lebbe sex


Den åbne dør hjemmeside: videnskabens og teknologiens historie: Johann Gottfried Galle | Amarengo\nDen åbne dør hjemmeside: videnskabens og teknologiens historie: Johann Gottfried Galle\nvidenskabens og teknologiens historie\nJohann Galle var en tysk astronom, der begyndte at arbejde som assistent for Johann Encke ved Berlin Observatory i 1835. Galles ph.d. – afhandling, færdig i 1845, var kritiker af Ole Romers 1706 observationer af Uranus. Galle sendte en kopi af sin afhandling til Urbain Le Verrier i Paris, og et år senere blev Le Verriers svar modtaget. Le Verrier ‘ s brev foreslog, at Galle peger sit teleskop mod en bestemt del af himlen over en bestemt periode. Han forudsagde, at en ny planet ville blive fundet. Galle bad om tilladelse fra Encke til at bruge observatorieteleskopet, og den givne nat begyndte Galle og en dansk astronom, Henrich Louis d ‘ Arrest, at arbejde. Galle brugte teleskopet, og d ‘ Arrest studerede stjernekortene. Ikke for længe i deres søgning var den nye planet fundet.\nselvom Galle ofte krediteres opdagelsen af planeten Neptun, hvis det ikke havde været for matematikerne, ville han aldrig have vidst, hvor han skulle se for at finde den. Faktisk var Galle ikke den første til at observere planeten. Galileo havde optaget det, ligesom astronomerne John Herschel, Lalande og Von Lamont. Men da det tidligere var blevet observeret, var det fejlagtigt registreret som en stjerne.\nMuseet For Deusches.\nfaktisk tilhører æren for opdagelsen af planeten Neptun sandsynligvis to matematikere; John Crouch Adams i England og Urbain Le Verrier i Frankrig. Begge mænd arbejdede uafhængigt af det samme problem. De undersøgte årsagen til forstyrrelserne i kredsløb om planeten Uranus. Ved hjælp af tyngdekraften forudsagde de korrekt, at de små uregelmæssigheder, der blev observeret i Uranus bane, sandsynligvis skyldtes en anden planet, som endnu ikke er identificeret. De formår endda at udarbejde planetens bane, hvilket betød, at de kunne forudsige, hvor og hvornår det ville se ud på himlen.\nAdams var et år foran Le Verrier i sit arbejde. Imidlertid havde direktøren for Cambridge Observatory, James Callis, først nægtet at lede efter den nye planet og følgelig savnet chancen for opdagelsen. Det var Galle, efter instruktioner fra Le Verrier, der tog æren.\nden britiske astronom, John Herschel, tilbageviste den franske påstand om, at Le Verrier havde beregnet planetens position ved at erklære, at Adams havde gjort det måneder før. Franskmændene var rasende. Royal Academy var lige så rasende over James Callis og den kongelige astronom, George Airy, for ikke at opsøge planeten, da Adams havde bedt dem om det!\nhvad angår Johann Galle, tiltrådte han i 1851 stillingen som professor i astronomi og direktør for observatoriet i Breslau i Polen. Hans søn Andreas arbejdede som sin assistent, og sammen offentliggjorde de en liste over 414 kometer i 1894. Galle havde opdaget tre af disse. Han er også krediteret med at opdage Cr. L. R. R. ring af Saturn. Han har et månekrater opkaldt efter ham såvel som Neptuns ring.\nPrevious: Yale Daglige Nyheder\nNext: 25 + bedste Logo afslører skabeloner til After Effects 2021


Fra Ottilies dagbog – Odense Bys Museer\nKirsten Grau Nielsen\nDer er mennesker, der sent går af minde! Det gælder ikke mindst de mere velformulerede, der lever længe nok til at gøre sig gældende, til at riste sig runer indenfor videnskab, kunst og litteratur. Og her kan vi uden overdrivelse nævne Hans Christian Andersen, hvis produktion findes på reolerne verden over, som endnu læses flittigt, og hvis liv og levned endnu granskes fra alle synsvinkler. Der er snart ikke den sten, der ikke er vendt og drejet. Og dog kan det pludseligt ske, at hidtil usete sten arbejder sig op til jordens overflade, hvor de vækker samme fryd som et overset stykke chokolade i de udpinte kræmmerhuse på barndommens juletræ.\nOg så er der dem, der skrev til chatolskuffen, hvor breve og dagbøger kunne bero i generationer, indtil deres tid kom. Mange af disse ofte meget gamle beretninger om forgangne tilværelser kan være særdeles spændende læsning indenfor slægten, men gemmer de stjernestøv mellem de skørnede blade, fortjener de at komme for et større forum. Dette gælder så sandelig Ottilie Christensens dagbøger fra tiden 1810-24, som i en trinløs skala på 5475 dagsberetninger dækker en ung piges udvikling fra hun var 10 til 25 år.\nDe 15 små hjemmegjorte dagbøger med gnidret gotisk skrift havnede ad omveje i min chatolskuffe. Min oldefar, Jens Sophus Brandt, var præst i Ollerup fra 1838 til 1898. I de 58 af de 60 år sad Ottilie som nabo i enkesædet »Stensero« og voksede sammen med familien, hvis børn i flere generationer aldrig forsømte en hilsen til hende i deres breve hjem. Min mor huskede hende udmærket. Min morfar, forfatteren Peder R. Møller, sikrede sig ved en auktion Ottilies dagbøger, og således blev de indlemmet i slægtsarkivalierne, der nu befinder sig hos mig.\nOttilie traf både St.St. Blicher og H.C. Andersen, før de blev kendt, og det er om mødet mellem Ottilie og den ganske unge H.C. Andersen, det følgende skal handle.\nEn præsentation af H.C. Andersen skulle være unødvendig. Men om Ottilie Christensen kan følgende oplyses: født i 1799 og død i 1896 er hun nær ved at have levet i 3 århundreder. Hun var datter af provst Jacob Christensen i Ollerup, og bortset fra ophidsende rejser i det jyske og på Fyn, levede hun hele sit liv i Ollerup – indtil faderens død i 1821 i den smukke gamle Ollerup præstegård, og siden sammen med moderen og søsteren Christine i det nærliggende enkesæde »Stensero«. Hun var simpelthen Ollerup i 1800-tallet! Vil man vide noget om livet i de sydfynske præste- og herregårde i begyndelsen af forrige århundrede, kan man ikke gøre noget bedre end læse Ottilies dagbøger. Man får indblik i husførelsen og i det hvirvlende samkvem, en daglig renden sammen mellem i hvert fald 4-5 familier. Vejene blev trådt flade af de mange rappe fødder, der trak spor mellem Ollerup, Vester Skerninge, Øster Skerninge og St. Jørgens præstegårde samt herregårdene Bejerholm, Rødkilde, Hvidkilde og Skjoldemose, steder hvor også H.C. Andersen senere kom på besøg. De store børneflokke havde det aldeles pragtfuldt sammen, og når dagens dont i hus og have var tilendebragt, »legte« og dansede man for et godt ord og fulgte hinanden hjem i pendulfart for om muligt at få snakket af.\nI Ollerup præstegård logerede ofte venner og »Bekjendtere«, blandt dem provst Christensens tidligere studiekammerat, biskop Plum med familie, ofte ca. 8 liggende gæster i ugevis. Sligt var almindeligt blandt venner, og derfor fandt familien Christensen det samme gæstevenskab i Odense bispegård. I sensommeren 1819 skulle Ottilie rejse til familie i Jylland og blev tilbudt at lægge vejen om ad Odense i nogle dage, hvilket modtoges med begejstring. Men tiden gik, uden at det var Ottilie muligt at skaffe sig kørelejlighed til Jylland – eller til Ollerup. Humøret sank under nulpunktet. Den velopdragne unge pige søgte at skjule sin uro for de elskelige værtsfolk, men bispinden havde øjne at se med og ville gerne adsprede sin unge gæst.\nSåledes noterer Ottilie den 30.8.1819 efter den obligatoriske vejrberetning: »Hen paa Eftermidagen gik: Bispinden, Oline, Marie, Hr: Sören og jeg til Hr: Bogtrykker Hempels; Vi kom strax op paa et Opservatorium, som Hr: Hempel har ladet bygge oven paa et Baghuus. Man kan der see 4 Miil ind i Landet, og Han har en prægtig Kikkert. Vi var der 2 Timestid; Vi drak The oppe i Höiheden, i et meget nydelig lille Værelse; som vi sad, hörte vi en smuk Musik, en Vienervalts – og see – en liden Snustobaksdaase i et Skab, frembragte disse skiönne Toner; – vi var ogsaa inde at see Bogtrykkeriet og saa gik vi Hiem. -«. Som bekendt kom denne bogtrykker Hempel til at spille en rolle i publiceringen af H.C. Andersens værker.\nOllerup præstegård, set fra syd. Fotografi ca. 1900. Præstegården beboedes 1797-1821 af sognepræst, sen. provst Jacob Christensen og hans familie, deriblandt datteren Ottilie. Efter provstens død flyttede enken og døtrene til det endnu bevarede enkesæde »Christencero« (Stensero).\nMen torsdag den 2. september kommer tilfældet den gode bispinde til hjælp i hendes bestræbelser for at glæde sin unge gæst. Ottilie noterer bl.a. i sit dagbogsblad:\n»Om Midagen var her en Skoemagerdreng (16 Aar) og bad om lidt Reisepenge da Han i Morgen skulde reise til Kiöbenhavn hvor Han er bleven andtaget og skulde lære ved Theatret, da Han har et stort Talent til at spille Comedie, og bestiller ei andet Hiemme end spiller Comedie; Bispinden bad Ham at komme igien i Aften og spille os nogle Comedier da her var en fremmed Dame (det var mig) som de giærne Øndskede at more; Han var strax villig og vimsede som en lille affectert Herre ud. af Dören; Henimod Aften, som vi sad og syede kom der en fremmed Herre og Dame ind af Dören; jeg hafde netop begyndt at ærgre mig over at de kom og forstyrrede os af vores herlige Roelighed, da jeg opdagede at det var min kiære Mine og Hr: Eiler Bÿlov; dem hafde den gode Bispinde sendt Bud til og bedet, da Hun viste at det vilde være mig en behagelig overraskelse. Den Herre Comediantspiller kom i Mörkningen, men saasom der var 2 Fremmede Herrer og talte med Bispen og Bispinden, og imidlertid sad alle vi unge og pratede oppe i Sahlen) saa kunde Comedien ikke gaae for sig, for de Herrer var gaaet, Kl: omtrent 8, men saa blev Lysekronen tænt i Stuen og vi samtlige (Hr: Hegelund var der ogsaa) stillet i en Kreds i Stuen og i samfulde 2 Timer opförte den liden Herre, en Persohns Rolle af forskiellige Comedier og Tragedier; meget af det giorde Han godt, men det morede os meget hvad enten Han giorde slet eller godt, de muntre Roller spilte Han best, men naragtig nok var det at see naar Han spilte en fölsom Elsker Roller, knælede eller besvimende, thi da tog Hans store Födder sig just ikke ret godt ud; nu vil vi see om de kan faae et bedre Sving i Kiöbenhavn, maaskee Han med Tiden kan fremtræde som en stor Mand paa Theatret. Vi fik om Aftenen: skaaren Smörrebröd og Rödgröd, vores Skuespiller spiste ogsaa, men i störste Hast for ei at spille Tiden til at vise sit Talent. – Kl: 10 1/2 takkede Bispinden Ham for i Aften, og saa gik Han Hiem; noget efter gik Mine, Eiler og Hegelund; Det var en meget behagelig Aften for mig; denne overraskelse var mig meget angenehm.-«\nJa mon ikke! Ottilie har mødt et fænomen, en ånd af de sjældne i et ungt ledeløst legeme, en ånd der ikke helmer, men ubønhørligt baner sig vej ud mellem sidebenene hos den kejtede hvalp og forlener ham med et ufrivilligt komisk skær, og det hvad enten han vil eller ej! Men han vil gerne, åh så gerne, »Han bestiller ei andet Hiemme end spiller Comedie!« Denne drift under ham ikke engang madro, han sluger bispindens lækre traktement for så hurtigt som ske kan atter at træde op og vise det talent, som har gjort et uudsletteligt indtryk på øjenvidnerne – og som 170 år senere fik pulsen til at stige hos finderen af dette hidtil ukendte, men dugfriske situationsbillede af drengen H.C. Andersen, umiddelbart før han tager springet ud i det uvisse.\nOttilie benede ved hjemkomsten til Ollerup sporenstregs over til sine hjertens veninder, Hanne og Eline Bredsdorff, døtre af provst Morten Thomsen Bredsdorff og Ellen Cathrine Bredsdorff (mine tip-tip-oldeforældre). De havde så meget at »gjennemgaae«, heriblandt givetvis oplevelsen med den barokke unge »Comediantspiller« fra Odense. Heraf Eline Bredsdorffs bemærkning i sit brev til søsteren Hanne i 1822: »Spørg Ottilie om hun kan huske den lille Skomagersøn fra Odense . . .« Eline oplevede ham for fuld udblæsning hos sin moster og onkel, etatsråd Collins i København.\nBispinden havde forhåndskendskab til H.C. Andersen, derfor beder hun ham om at komme igen om aftenen og optræde for dem. Han kom som sendt fra himlen, når det gjaldt om at adsprede Ottilie. Hun inviterer et helt lille selskab til at overvære forestillingen, Ottilies nære venner, Mine og Ejler Bülow, der netop var i Odense på familiebesøg, samt skoledisciplen Hegelund.\nDet var ikke første gang, H.C. Andersen blev opfordret til at underholde i de større huse i Odense. I sin »Levnedsbog« skriver han bl.a.: »Det forunderlige Sving mit hele Væsen havde fremfor andre Børn i min Stilling, min Læselyst, og min smukke Stemme, gjorte Folk opmærksom paa mig.« Mangen sommeraften sad han nede ved åen og sang sine improvisationer, vel bevidst om at man lyttede inde bag plankeværket ved siden af hos justitsråd Falbes. »- Saaledes blev jeg bekjendt og man begyndte at sende Bud efter mig for at høre, som man kaldte mig, »den lille fynske Nattergal.« – Jeg var saa uhyre barnlig, Alle kunde lide mig! – En Aften blev jeg hentet til Biskop Plums. Her var Oberst Guldberg, han blev forbauset over mig, fandt noget Ualmindeligt hos mig, sagde jeg skulde komme til ham. Alle gjorte de af mig, og jeg følte mig saa lykkelig. – «\nJa, det var i bispegården, kontakten med oberst Høegh-Guldberg, en nær ven af bispefamilien, blev sluttet. Han har fremfor nogen ført Andersen ind i de højere kredse, det var således ham, der fremstillede ham for prins Christian, den senere Christian den Ottende. Havde familien Guldberg ikke været bortrejst, havde den sikkert været med under lysekronen i bispens stue hin 2. september 1819. Høegh-Guldberg kunne kende et geni, når han så det, men han var også den, der tog praktisk på tingene, modsat den fremfusende unge mand. Forskellen på de to har Høegh-Guldberg meget slående givet udtryk: »Vi to ere splitterpine forskjellige i vore Anskuelser af Livet. Følelse og Phantasie spiller hos Dem Hovedrollen; hos mig træder en tredie Hovedperson op, og det er Fornuften!« Romantikken contra rationalismen!\nH.C. Andersen bad bispinde Plum om rejsepenge, han skulle til København, hvor han var blevet antaget for at skulle lære ved teatret, sagde han. Det viste sig siden at være ønsketænkning. Men han droges af »en aldeles uforklarlig Drift», der sandt at sige blev smukt stimuleret af godtfolk. Alle udbrød de, at han skulle da til teatret! »- og jeg begyndte at faae en Idee derom.« En ide der blev til en hel besættelse hos ham og fik ham til at løbe storm mod Det Kongelige Teater med beundringsværdigt mod og ukuelig stædighed trods de mange nederlag.\nSkuespilleren Ferdinand Lindgreen, teatrets store komiker og Holbergspiller, tog sig i nogen grad af H.C. Andersen i dennes første svære tid i København, men han rystede opgivende på hovedet af ham og hans ildhu for at blive skuespiller: »Ja men Herre Gud, kjære Barn, Deres Udvortes er Dem imod, saadan en lang, mager Helt leer saa Gud, Folk af! men lær kun Rollen!« (en meget rørende rolle fra »Corregio«.)\nMen tilbage til bispegården i Odense! Med få ord rammer Ottilie hovedet på sømmet: »Han var strax villig, og vimsede som en lille affectert Herre ud af Dören; -«. Han var i sit es, han var villig til at spille komedie og agere ligemeget hvor og for hvem! Han kunne det meste af Holberg på fingrene, og hermed hensatte han i første omgang de ellers så synftige arbejdskammerater på klædefabrikken i en måbende lammelse. »Jeg vandt dem strax, skjøndt de vare meget raae, de vilde at jeg skulde blive ved.« Men det var en stakket succes. Svendene sang nu deres uanstændige viser, H.C. Andersen blev rød som blod og gav sig til at græde, »jeg var saa uskyldig.«\nH.C. Andersens hukommelse var formidabel. »Jeg havde et særligt Nemme, lærte hurtig udenad, -«. Alene ved at se en forestilling på Odense teater 2 gange kunne han recitere flere roller udenad. Det bringer tankerne hen på en anden genial hjerne, Mozarts. Denne hørte som dreng i Det Sixtinske Kapel i Vatikanet en messe, hvis noder man vogtede over som en statshemmelighed. Men efter at have hørt messen een gang kunne den ganske unge Mozart nedskrive den node for node!\nOttilie nævner desværre ikke noget om repertoiret. Man kan dog næsten gå ud fra, at selskabet har fået en del scener fra Holbergs komedier, der stod H.C. Andersens hjerte nær fra den allertidligste barndom, hvor hans far, skomageren, læste højt af Holberg om aftenen. Komedier og tragedier vekslede, og »meget af det giorde Han godt, men det morede os meget, hvad enten Han giorde slet eller godt, de muntre Roller spilte Han best, men naragtig nok var det at see naar Han spilte en fölsom Elsker Roller, knælede eller besvimende, thi da tog Hans store Födder sig just ikke godt ud; -« Det skulle vel ikke være Johan Herman Wessels »Kierlighed uden Strömper«? Det ligger snublende nær at forbinde den unge skuespillers smægtende attituder og falden i elskovs svime med denne »Tragedie«, som H.C. Andersen udtrykkelig nævner i denne tid. Man kan se ham for sig, lang og svajet – en mager helt – i positur med begge hænder presset mod hjertet, mens han på godt fynsk messer:\nPaa mit Hiertes Skorsteen brænder\nEn Harpixet Elskovs Brand –\nSom bekendt stikker alle sig i sidste akt på heltevis, og dette stykke var netop et af forbillederne for H.C. Andersen, da han skrev sin første tragedie, »Abor og Elvire«. I »Levnedsbogen« hedder det: »Nu læste jeg ellers den første Tragedie og det var et Melodram »Ariadna paa Naxos«, det næste stykke var »Medea« og derpå Wessels Kjærlighed uden Strømper; i alle disse traf det sig nu, at alle Personerne døe; da jeg derfor vilde skrive selv et Stykke, var jeg i stor Forlegenhed med at faae Livet af dem Alle.« Det lykkedes dog i bedste Romeo-og-Julie-stil.\nOdense bispegård, set fra nord. Fotografi ca. 1905. – Bispegården opførtes – eller ombyggedes – i den viste skikkelse under biskop Peter Hansen (biskop 1803-10). Bispegården beboedes 1811-34 af biskop Frederik Plum, hvis hustru hidkaldte den ganske unge H.C. Andersen 2. sept. 1819.\nAt Ottilie under disse gribende scener har haft svært ved at se bort fra hans store fødder, er forståeligt. De var vist svære at overse. H.C. Andersen vidste det godt selv: »Skoene vare frygtelig store, thi min Fod voxede, sagde man, derfor maatte de ikke være for smaae.«\nH.C. Andersen var nylig blevet konfirmeret og har sikkert under sine besøg hos »fornemme Folk« været iført sine konfirmationsklæder, hvor støvlerne – de første han havde ejet – spillede en for hans rette andagt højst distraherende rolle. Hvo kan da tvivle om, at det er disse, der har spillet en så fremragende rolle under besøget i bispegården? Med stor selvironi skriver H.C. Andersen i sin »Levnedsbog« om sig selv på kirkegulvet: » – jeg syntes jeg var grumme peen. For at nu alle Folk skulde see at jeg havde Støvler paa, lod jeg Beenklæderne putte ind i Støvlerne og stod nu nok saa stolt. Mit Hjerte bankede af hellig Ærefrygt for Gud, jeg var from og uskyldig, dog kom der saa mange verslige Tanker i mit Bryst, om mine knirkende Støvler, mit store Kalvekryds, jeg syntes selv det var fæle syndige Tanker og bad vor Herre dog ikke være vred paa mig. – « Nej, mon han har kunnet nænne det?\nDa H.C. Andersen i København opsøger solodanserinden Madam Schall, finder han det dog mest passende at sætte sit fodtøj i en krog og danse rundt på hosesokker for den store dame.\nOttilie udtaler håbet om, at hans store fødder kan få et bedre sving i København, så han kan fremtræde som en stor mand. Den spådom gik i opfyldelse, omend det ikke blev på de skrå brædder. Om sin kejtethed skriver H.C. Andersen med stor selverkendelse i forbindelse med sin optræden hos den venlige Commandeur Wulff: »Jeg skal have været overordentlig komisk, fuld af Liv og Naivitet, hvoraf den sidste ret contrasterede med min Alder og Størrelse. – Mine Manere vare ogsaa frygtelig keitede, der i Grunden opstod af Forfængelighed og Frygt for at man skulde opdage Mangler i min tarvelige Paaklædning. – At Kjolen var for kort, der for holdt jeg i Ærmerne. – Med Benene gjorte jeg underlige Sving for at Pantolonerne ikke skulde glide formeget op om Støvlerne og disse var ogsaa traadt noget skjæve, som jo maatte skjules. Herved kom jeg virkelig i nogle slemme Vaner med min Krop, som jeg af mange Grunde ikke turde holde lige; saaledes var jeg i den største Kamp med ydre Former og den største indre Naturlighed. -« Ak, ja, den grimme ælling er vokset i sin ham siden konfirmationen!\nAt han var aparte, vidste den opløbne dreng kun altfor godt. At han blev kanøflet derfor blandt børn og voksne, finder sit forædlede udtryk i eventyret om »Den grimme Ælling«. Men H.C. Andersen var i besiddelse af en indre styrke og tro, der bar ham gennem trængslerne og lod ham folde sig ud til en dejlig svane. Han havde en indre kerne, hvoraf han kunne drage næring. Der skulle ikke mere til end en ydmyg stikkelsbærbusk, den eneste i den lille have derhjemme. Under denne kunne kan sidde og fabulere året rundt: » – der sad jeg og saae ind i Stikkelsbærbuskens Blade, hvilke jeg hver Dag fulgte i deres Udvikling fra de vare smaae, grønne Knopper, til de som store, gule Blade løsnede sig; jeg var et underligt drømmende Barn, og naar jeg gik omkring, brugte jeg som oftest at lukke Øjnene, saa at man tilsidst troede, at jeg havde et daarligt Syn, uagtet just dette var og er mærkeligt skarpt hos mig.«\nAf sensationer bringer Ottilie ikke store sager – det skulle da lige være, at 19 minus 5 her giver 16! Men lad det ligge! Ottilie er skarpt iagttagende, og hun tegner et levende billede af den unge H.C. Andersen på vippen før springet ud på dybt vand. Sammenholdt med H.C. Andersens åbenhjertige selvportrætter fra denne tid virker dette snapshot ægte. Hun tager os med ind i bispens stue i kredsen under den tændte lysekrone, hvor man føler sig henrevet i samfulde 2 timer af denne dirrende sjæl, der i en tilsyneladende uudtømmelig strøm deklamerer, agerer, improviserer, opfører snart én, snart en anden rolle, komedie og tragedie imellem hinanden, med fagter og attituder, snart hist, snart her, for til slut i elskovs kval og pine at segne til jorden med patetisk strittende undersåtter! Man er med ved bispindens bord, hvor den unge comediantspiller i nervøs hast sluger det lækre traktement for atter at træde op og vise sit talent, mens man ved bordet udveksler sigende smil!\nVed borgerlig sengetid, kl. 10½, byder bispinden ham godnat og tak – og således udrandt da H.C. Andersens fynske barndom!\n^ Brandt, Jens Sophus (1812-1898), sognepræst i Ollerup.\n^ Grau, Ellen (1884-1965) født Møller.\n^ Møller, Peder Rasmus (1848-1926), Vester Skerninge, gårdejer og forfatter.\n^ Christensen, Jacob (1757-1821), provst i Ollerup.\n^ Christensen, Margrethe Christence (1760-1839), født Behr, provstinde i Ollerup.\n^ Christensen, Gertrud Christine (1793-1876).\n^ Plum, Frederik (1760-1834), fra 1811 biskop i Odense, g.m. Marie Sophie (1765-1829), f. Munk.\nPlum, Oline, Marie, Søren – børn af ovenstående.\n^ Hempel, Søren (1775-1844), boghandler- og trykker i Odense.\n^ Bülow, Ejler (1802-80) og Mine (1807-82), børn af oberst A. G.J. Bülow, Svendborg.\n^ Hegelund, skolediscipel i Odense o. 1819 ?\n^ Bredsdorff, Johanne Henriette Jacobe (1797-1888) og Martine Eline (1806-1888).\n^ Bredsdorff, Morten Thomsen (1757-1841), provst i Vester Skerninge.\n^ Bredsdorff, Ellen Cathrine (1763-1827), født Hornemann, provstinde i Vester Skerninge.\n^ Elias Bredsdorff, »Anderseniana« 1983, s. 161.\n^ Collin, Henriette Christine (1772-1845), f. Hornemann og Jonas (1776-1861), etatsråd.\n^ Falbe, Christian Andreas (1769-1838), herredsfoged og Ellen (Eline) Kirstine, født Bech, tidligere skuespillerinde.\n^ Høegh-Guldberg, Christian (1777-1867), oberst Odense.\n^ Christian, prins ( 1786-1848), fra 1815 guvernør på Fyn med residens i Odense, 1839-48 dansk konge, Christian den Ottende.\n^ Lindgreen, Ferdinand L. V (1770-1842), skuespiller ved det kgl. teater.\n^ Kochs & Hirschfeldts Klædefabrik i Klaregade i Odense.\n^ Andersen, Hans (1782-1816), friskomager, H.C. Andersens far.\n^ Schall, Anna Margrethe (1775-1852), solodanserinde.\n^ Wulff, Peter Frederik (1774-1842), kommandørkaptajn, København.\nAlle H.C. Andersen-citaterne er fra »H.C. Andersens Levnedsbog« ved H. Topsøe-Jensen, (Det Schønbergske Forlag, 1962).\n- Anderseniana - H.C. Andersen - H.C. Andersen - rejseskildring og dagbog - H.C. Andersen - selvbiografier\n— H.C. Andersen og den moderne bogproduktion


Dagbog 3. kv. 2012 - www.sofie-sievers.dk\nDesværre har jeg ikke noget billede af optoget, da jeg jo ikke vidste at der kom en invasion af hjemmet, men her kan man måske ane, hvor mange, der var\nOg overraskede og glade - det blev vi. Saffe var dog en anelse betuttet.\nÅåååh nej.....klapvognen er for bred. Vi måtte tage baghjulene af, for at få den ind.\nLise og Henriette og alle deres unger\nSå lykkedes det at få Sofie op på ladet.\nAlle vores u-indbudte gæster kiggede glade på, da Sofie fik sin første cykeltur i sin helt egen cykel\nSå kommer far og Sofie fræsende retur med vind i - ja, i hvert fald i Sofies hår ;0)\nSå skulle mor prøve den - den er utrolig nem at træde, men svær at dreje.\nOlde skulle også hen og se Sofies fine cykel\nGudfar Claus og tante Hanne hjælper Thomas med at få klapvognshjulene på igen.\nDe tre kumpaner...min søster Kristina i midten og Lotte og Jette fra Ønskefonden\nTirsdag d. 25/9-2012\nSå er der gået en uge siden vi sagde farvel til vores store dreng - og på trods af 3 unger og tanter, så er huset stadig meget tomt. Savnet er stort - Shaggy betød så meget for vores lille familie - også selv om han ikke gjorde meget væsen af sig til sidst.\nMen heldigvis skete der så noget i fredags, der kunne få afledt vores tanker og som gjorde os rigtig glade. Vi havde været på Dianalund med Sofie, hvor hun skulle have lavet et eeg. Hende der stod for undersøgelsen var ikke en speciel god "oplevlevelse" og Sofie kom hjem med flere små huller i hovedbunden fordi hun havde været lidt for hård med den vatpind, der skulle putte gelen ned i Sofies elektrodehat. Eeg´et gik ok og Sofie havde et mindre anfald under optagelsen. Jeg ville jo rigtig gerne have haft et eeg i hendes anfaldsfrie periode, men det kunne ikke lade sig gøre desværre, selv om vi nåede op på hele 145 dage UDEN hendes store anfald.\nEfter Dianalund kørte vi bare hjem - Sofie skulle til ridning og min søster Kristina og hendes dreng Mikkel skulle komme og hygge om aftenen ......troede jeg.\nMen hold da op, hvor blev jeg snydt. For det første blev ridningen aflyst og så kl 15 dukkede et kæmpe følge op med balloner og glade ansigter. Ønskefonden kom med vores længe ønskede cykel og den er bare så fin.\nMin kære søster har haft så travlt med at få arrangeret og samlet en masse venner, tanter og familie og sikke et arbejde det har været....tusinde tak søde Tut - det var så godt arrangeret.\nDer var medbragt kage, kaffe og journalister og ja, det var bare en så glædeælig ting oveni alt det triste.\nSofies cykel var lavet af en lokal cykelhandler her i Haslev og er virkelig fin - den er en ladcykel, hvor man kan køre Sofies klapvogn op på og spænde fast - men vi skal bare lige finde ud af at få den tilpasset, for Sofies klapvogn kan kun komme op på ladet af den, hvis man piller hjulene af og det er jo lidt for besværligt og lidt for ærgerligt!\nMåske kan vi køre hende op, så hun kommer til at sidde baglæns - det må vi prøve når min mand er hjemme igen og når vejret er til det.\nMen en KÆMPE tak til Ønskefonden - Make A Wish. Vi er så beærede og så glade for at I valgte en så stor og vigtig ting til vores prinsesse. Jeg skal nok få lagt en masse billeder ind.\nJeg havde jo næsten opgivet håbet om at vi fik et ønske opfyldt, for der var jo gået så lang tid - men det havde vist ikke været så nemt at få koordineret, så overrækkelsen kunne foregå til alles tilfredshed - men jeg synes det lykkedes så fint og vi blev rigtig glædeligt overraskede.\nEn kæmpe tak til Søren cykelmand for det fine arbejde også.\nWeekenden var temmelig stille sammenlignet med den stores festivitas om fredagen - men det var nu også rart lige at få slappet lidt af. Lørdag havde Saffe feber og var sløj med dårlig mave. Søndag var hun feberfri men stadig skidtmas - min mor og Niels passede hende, mens jeg tog til pyjamasparty med Christian i hans klasse. Sofie havde tante på, da Thomas jo ikke var hjemme. Hun sov det meste af weekenden. Fredagens oplevelser havde været hårde for hende.\nIgår var jeg så med Sofie på Kennedy Instituttet, hvor hendes syn skulle undersøges. Vi var nok sammelagt til undersøgelse i 20 min. Resten af tiden - 4 timer - gik med at vente. Gaaab. Men resultatet var heldigvis fint nok. Sofie er langsynet med bygningsfejl på begge øjne, men kan kompensere for det, så hun kan sagtens fokuserer og stille skarpt og behøves derfor ingen briller. Hendes synsnerve fungerer perfekt, så næste tjek er om et par år.\nNå, slut herfra - alle ungerne er afsted idag, så nu vil jeg få betalt lidt regninger og så ellers slappe lidt af - det synes jeg, jeg fortjener.\nTak til alle jer dejlige mennesker, der overraskede os sådan i fredags. Så dejligt at se jer alle !\nSå lille var han\nSå smuk og dejl.ig blev han\nSidste tur på stranden.\nChristian og hans hund. R.I.P smukke Shaggy\nOnsdag d. 19/9-2012\nPuha....det bliver en svær dagbog at skrive idag.\nIgår tog vi nemlig afsked med vores store dejlige hund gennem 8 år, Shaggy. Han har det sidste års tid døjet med dårligt hjerte og blevet medicineret herfor med ok resultat - men de sidste måneder er appetitten blevet dårliger og de sidste to dage har virkelig tæret på vores dejlige dreng. Han svulmede op i bughulen og kunne slet ikke finde hvile når han lagde sig ned - det resulterede i søvnløse nætter, hvor jeg prøvede at få gjort det mere komfortabelt for ham og få ham til at ligge, så han kunne få sovet lidt. Jeg tog selvfølgelig til dyrlæge mandag og han kunne høre at der havde samlet sig en del væske i både bughule og lunger. Shaggy havde tabt en del muskelmasse og da hjertet jo også er muskler, så gik det også ud over det og så virkede hans medicin jo ikke efter hensigten. Dyrlægen bad os træffe den hårdeste beslutning inden for meget kort tid - nemlig at lade ham få fred. Da Thomas jo arbejder meget for tiden, så besluttede vi at det skulle være torsdag det skete, for der var han hjemme.\nMen Shaggy fik det værre og værre og vi kunne godt se at det jo ikke var for hans skyld at vi trak beslutningen. Så igår ringede vi ned og bad dyrlægen komme - Thomas skulle på arbejde om aftenen, men han ville kunne være hjemme til at tage afsked.\nMandag aften fortalte vi det til Christian og det var bare ikke sjovt - han reagerede selvfølgelig meget stærkt på det - han elskede Shaggy så meget. Tirsdag morgen satte jeg mig med Sofie og fortalte hende lidt mere om det, der skulle ske (hun havde jo været hjemme om mandagen og hørt det hele, da jeg kom fra dyrlægen med den hårde dom) og der løb tårer ud af hendes øjne og hun sagde en masse lyde, så ingen tvivl om at hun forstod og reagerede !\nTirsdag kl 12 kom dyrlægen hjem til os - Shaggy logrede med sin hale, da han så ham - han var parat er jeg sikker på.\nChristian var blevet hjemme fra skole, men var ikke med til selve aflivningen - det var kun mig. Jeg sad med min store hundedreng til det sidste. Han sov stille og værdigt ind.\nVi vil savne vores fantastiske store hund og huset er så tomt uden ham nu - men beslutningen var rigtig - han har det godt igen - er i Nangijala og venter på os deroppe. Nu har vi bestilt en fin gravsten og fundet ud af hvor hans aske skal begraves, når vi engang får urnen.\nMidt i denne store sorg skulle livet jo gå videre, så vi var til bandagist tirsdag formiddag også - Thomas tog med Sofie, mens jeg og Christian tog på stranden for sidste gang med Shaggy. Sofie fik lavet afstøbning til nyt korset.\nMandag var Sofie til tandlæge og bagefter på besøg i sin gamle børnehave - genkendelsesglæden var stor, da hun så Majbritt. Dejligt.\nMandag aften fik Sofie så sit første "rigtige" og meget grimme anfald igen - vi vidste jo det var på vej - måske en reaktion på alt det med Shaggy ???? Måske bare fordi det var uundgåeligt nu. Men øv.\nOnsdag d. 12/9-2012\nEgentlig ikke så meget nyt, men jeg havde for første gang i lang tid, lige lidt tid, jeg ikke vidste hvad jeg skulle bruge til og så kunne jeg jo opdatere.\nSarah Frederikke er godt igang med indkøringen i vuggestuen og det går heldigvis super. Hun har nærmest ikke tid til at sige farvel til sin mor. HUn har endnu ikke sovet der, men det regner jeg med hun skal prøve for første gang imorgen.\nChristian har det okay, men virker til tider stadig meget trist og tankefuld. Hvis bare han kunne finde en eneste rigtig god ven, han kunne sparre med og komme af med sine tanker til. Men han har svært ved at sætte ord på og så er det jo svært.\nStorlejren har lige givet ham et ordentlig pust selvtillid og han er så stolt over at have klaret det og imorges trak han selv en rokketand ud - den sad godt nok meget løst, men den nye tand var allerede vokset op bagved og tandlægen havde igår givet ham en tidsfrist på 14 dage, så måtte hun hive den ud - så imorges, der tog han den lige selv !!! :0)\nSofie er træt for tiden - måske er det alle de nye ting i skolen, måske er det de "mildet " anfald, der trætter hende. Hun har endnu ikke haft nogle af de grimme, så det er dejligt. Næste uge skal vi til eeg-videoovervågning på Dianalund - jeg ville jo godt have haft lavet eeg, da hun slet ingen anfald havde, men der kunne jeg ikke få tid.\nNæste uge skal jeg også til Sahva og have lavet korset til prinsessen - håber det kommer til at gå hurtigt, så hun kan komme til at sidde godt igen.\nMin mand er rigtig meget på arbejde resten af måneden og vi savner ham så meget. Der er bare en anden ro, når han er her. Glæder os til han kommer hjem på lørdag morgen.\nSofies første skoledag\nSofie fik hurtigt veninder\n3 fysser til at træne med hende\nog sin helt egen pædagog Lis. Her har de billedkunst\nSvømning med fys Rikke\nOg så er man træt bagefter\nSarah Frederikke og en tiggende hund - men hun deler ikke denne gang\nChristian med sit nye trommesæt, han fik i fødselsdagsgave\nTo tøsebørn i gyngen\nMorfar og Rigmormor var og fejre Christian på hans fødselsdag\nChristian har bagt marsvine-kage til sin klasse\nGudfar Claus får sig en lille snak med Sofie til hendes fødselsdag\nSofie med sit marsvin "Prutten"\nSå blev det d. 5. september - Sofie fylder 6 år.\nChristian i legeland og fejre fødselsdag med klassen\nMini var også med og hun skulle absolut op i den store rutschebane....flere gange\nSå blev det Sofies tur til Køge legeland. Hoppeborgen var god at falde i søvn på mens mor hoppede\nHer er Sofie i boldene, mens Sarah Frederikke meget gerne vil op i også\nSå blev der hjulpet med at pakke Sofies fødselsdagsgave ud af de søde børn fra hendes klasse\nVores ungers forældre :0)\nMaxi og midi i gyngen\nFørste tur i storebrors bil - der må klappes, så sjovt er det\nTorsdag d. 6/9-2012\nKÆMPE TILLYKKE med vores store pige. Sofie blev 6 år igår - det er 4 år ældre end lægerne spåede og det er jo bare så fantastisk. Vi elsker dig så højt lille pige- du er den sejeste tøs i verden. Vi håber de tossede anfald holder sig fra dig og at du får et super år med masser af dejlige oplevelser.\nDe sidste mange dage har fortsat med indkøring af Sofie i skolen. Vi er helt sikre på at Sofie er kommet i en forkert klasse rent kognitivt, men socialt er den alletiders - ungerne er så søde ved hende og det er så dejligt at se. Lis - Sofies faste pædagog er supersød og er rigtig god til Sofie.\nSelvfølgelig har der været lidt opstartsproblemer, men vi synes de ansatte er til at snakke med og villige til at løse problemerne til alles tilfredshed - i hvert fald arbejdes der på at få Sofie i den specielle K-klasse, hvor børnenes handicap er noget større end i den klasse hun er i nu. Her har de jo bare en masse af de hjælpemidler Sofie har brug for - det går alt for stærkt i den klasse, hun er i nu.\nVi afventer hvad ledelsen finder ud af.\nEllers har den sidste uges tid stået i fødselsdagenes tegn - Christian fyldte 7 d 25. august og Sofie fyldte jo altså 6 år igår.\nVi har været i Køge legeland 2 gange - en gang i søndags hvor vi holdt fødselsdag for Christians klasse og så igår hvor Sofie holdt for sin klasse. begge gange var kæmpe succes, også selv om Sofie ikke kunne være med til så meget.\nVi har også været på Rigshospitalet i fredags, hvor Sofies nye fys Rikke var med. Lægen undersøgte Sofies hofter og konkluderede at hun måtte have sindssyge smerter efter operationen i maj, hvor hofteledskuglen blev fjernet. Pga hendes myoklonier så skurrer lårbenet direkte ind i hofteskålen - og det bør gøre rigtig ondt. Han synes vi skulle sætte hende på gigtmedicin med det samme og så få bestilt et nyt korset hurtigst muligt, så det kan rette hende op.......og øøøøh ja....det har jeg jo ringet og bedt om for længe siden, men har ikke kunnet trænge igennem. Lægerne ville afvente et nyt røntgen sidst i oktober og det kunne ikke hastes hurtigere igennem, men heldigvis synes denne læge i fredags IKKE at vi skulle vente, så nu får vi taget mål til nyt korset i næste uge og indtil det er i orden er Sofie kommet på Bonyl.\nEllers har vores humør været meget præget af nogle tossede rygter om vores dreng, sat igang af en mor til en kammerat fra hans klasse. Rygterne har absolut intet på sig, men det gør det ikke nemmere at skulle ligge søvnløs over det også. Nu håber jeg vi har fået stoppet sladderen.\nChristian er lige kommet hjem fra storlejr, hvor han har overnattet hele 3 nætter - en kæmpe sejr for ham og så dejligt at han kunne gennemføre. Vi er så stolte af ham.\nJeg synes ikke jeg skriver helt sammenhængende, men der sker så meget for tiden og Sarah Frederikke er også ved at blive kørt ind i vuggestue. Det går fint - men det var svært at sige farvel til hendes dejlige dagplejemor Birgitta. Tror nu nok alligevel at det er det rigtige vi har gjort.\nNu vil jeg altså få lagt lidt billeder ind for det sidste lange stykke tid. Slut herfra\nDer er nu gået hele 13 dage siden jeg sidst har skrevet - det er vist rekorden.\nMen pyha.....det er godt nok en noget stressende og kaotisk periode vi er inde i - hvis man siger at det der ikke slår en ihjel, gør en stærkere, så behøves jeg ikke blive stærkere lige nu.\nChristian er startet 1. klasse op med ny lærer og han har som altid rigtig svært ved nye ting i hans liv. Han er nu glad nok for sine lærere, men han har det rigtig svært med både de sociale kompetencer og koncentrationen i øjeblikket og vi ligger søvnløse for at finde ud af hvad vi kan gøre for vores store dreng. Vi er i god dialog med skolen og det er rigtig vigtigt, men opgaven er rigtig svær lige nu og overskuddet ligger bare alt for langt væk for tiden.\nVi er jo nemlig også startet Sofie op på Ådalsskolen og det har bestemt også været en blandet omgang. Skolen er fantastisk og personalet rigtig søde og imødekommende, men Sofie - må vi indse - er desværre nok placeret i en helt forkert klasse.\nPå Ådalsskolen deler de nemlig først op efter alder og senere efter evner, så den klasse Sofie er kommet i er en indskoling a klasse med børn fra 6-8 år. Børnene her er bare superdejlige og fantastisk kærlige og søde og MEGET interesserede i Sofie og hun nyder 100% den opmærksomhed fra jævnaldrende. Vi har fået tilknyttet en kontaktpædagog, som er ved at blive lært op i Sofie - indtil de får ansat en fast støtte til hende. Det har de så allerede gjort og på mandag starter Lis, som skulle være en rigtig erfaren dame med lyst til at arbejde med en pige som vores prinsesse. Janne som indtil nu har været på hende er en superfantastisk kvinde med et hjerte så kæmpestort og et kanon humør og hun har bare lært super hurtigt.......men når alt det positive så er sagt, så går ting bare for stærkt for vores pige - de andre børn har simpelthen helt andre behov end hende - og stuen er slet ikke gearet til Sofie - der er ingen lift, ingen hjælpemidler og intet legetøj eller andre stimulanser, som Sofie har haft glæde af i fx Vasebæk.\nDet har så også gjort at vi har været temmelig frustrerede - hvilket personalet også har og idag holdt jeg så et møde med lederen - et rigtig godt møde, hvor han lyttede og forstod og nu bliver det sikkert således at Sofie kommer i en K-klasse - en Kommunikations-klasse til børn med større handicaps og brug for mere specialiseret hjælp. Men samtidig ville vi jo være frygtelig kede af at undvære den dejlige kontakt Sofie har fået med sine jævnaldrende og mere mobile med-elever, så det vi snakkede om, var at vi evt kunne strikke noget kombinationsklasse sammen, hvos Sofie har sin faste base i K-klassen, men kommer ned i fx frikvartere, sanserum, enkelte gymnastiktimer eller andet, hvos Sofie ville kunne profitere af det - og det lyder jo super, så nu må vi se, hvordan vi kan få det arrangeret. I hvert fald er der faldet en tung sten fra mit hjerte idag - det er meget svært at overskue når to af ens børn ikke trives - ja, en er i og for sig slem nok.\nSofie har da også brugt det meste af ugen på at lukke af - der har ikke været særlig meget til at stimulere hende og så kan man jo ligeså godt lægge sig til at sove.\nFyssen har vi fået godt op at køre og med lidt vederlagsfri fys bevilget af egen læge, så er vi oppe på 3 gange fys om ugen + hendes to gange ridning og en gang svømning, som hun var til for første gang idag.\nSuper super oplevelse og Sofie var fuldstændig med og meget vågen. Hun var så dygtign og bevægede både arme og ben. Jeg skal se om jeg kan få lagt lidt video ind på et tidspunkt.\nMen det var bare så dejligt at se.\nEllers så er vi nu oppe på dag 120 idag UDEN store GTK anfald - rekorden er 122, så på søndag har vi slået den - forhåbentlig. Og desværre siger jeg forhåbentlig fordi Sofie, ligesom sidst hun havde den lange anfaldsfrie periode, nu er begyndt at få mistænkelige spjæt i en slags serier og med en smule øjendrejning, så ja....det er jo nok desværre kun et spørgsmål om tid før vores lille hus igen genlyder at de dumme skrig.\nOg ja, jeg er ved at bukke under for alt det her stress - min krop opfører sig mærkeligt og jeg har haft nogle rigtig grimme vejrtrækningsproblemer de sidste par dage, så jeg må til lægen imorgen.\nSå ja....alt i alt en lidt tosset statusopdatering herfra - men jeg håber at der er ved at komme styr på det hele.\nSlut herfra - det er puttetid og så må jeg se om jeg kan putte lidt billeder ind.\nFredag d. 10/8-2012\nEn lidt følelsesladet dag - idag skulle vi nemlig sige farvel til Sofies primærpædagog MaiBritt fra Vasebæk. Hun er på ferie de næste uger, så hun vil altså ikke være der på tirsdag, når Sofie har sidste dag dernede.\nMaiBritt har betydet rigtig meget for Sofie og de har virkelig haft et bånd sammen og forstået at kommunikere så fantastisk godt. Ingen tvivl om at de kommer til at savne hinanden og vi kommer også til at savne MaiBritt og hendes kreative tænkning og hittepåsomhed.\nMen idag var så også dagen hvor vi havde overleveringsmøde med Ådalsskolen. Der kom 5 personer fra skolen for at høre om Sofie, så det var bare så flot. Der var Marianne (ergo), Rikke (fys), Lis (pædagog), Linda (pædagog) og Flemming (fungerende skoleinspektør).\nMødet foregik på Vasebæk hvor Sofies primær MaiBritt og hendes fys Marianne og så os sæføli, var tilstede og det var supergodt.\nMaiBritt og Marianne fik fortalt rigtig mange gode ting, som var vigtige for Sofie og Ådalsfolkene lyttede og kom med rigtig mange gode og interesserede spørgsmål.\nVi ved der bliver en lang indkøringsfase, men det vil der jo altid være med Sofie, men de har viljen og lysten til at lære Sofie at kende og hun er det eneste barn, der starter indskoling på Ådalsskolen i år, så monstro ikke der bliver god tid til at lære hende at kende. En rigtig dejlig ting er at Sofie kommer til at gå til svømning - det glæder vi os bare så meget til.\nNå, ikke så meget mere skriveri - jeg skal ind og give min ige det sidste grød - hun ligger og mosler lidt i sin seng, så måske vil hun gerne ind og hygge med mor. Far er kommet hjem, men han og Christian er gået i seng allerede - Thomas havde vist kun fået sovet 3 timer, for at kunne komme hjem til os til morgen - og Christian ligger og ser en film fra Ramasjang.\nHa´ en dejlig weekende derude i den virkelige Verden :0)\nTirsdag d. 7/8-2012\nAltsåååå....hvor kan jeg blive træt....jeg ringede jo til Riget for at snakke med lægen, der opererede Sofies hofte der først i maj. Jeg forklarede hvor ondt hun har og hvor svært det er for hende at sidde op i længere tid. Desuden fortalte jeg hvor skæv hun er blevet på meget kort tid. Vores læge var sød at snakke med, men sagde at han blev nødt til at snakke med nogle af de mere erfarne læger på stedet og de havde ferie indtil igår.\nHeldigvis holdt han, hvad han havde lovet og fik ret hurtigt snakket med dem - i hvert fald ringede han til os ved aftensmadstid igår....han havde snakket med de andre læger og ...ja...beskeden var....at de desværre intet kunne gøre for Sofie. Vi måtte prøve at finde en passende stol til hende - og så smertedække hende i nødvendigt omfang.\nVi har jo haft fat i kommunens ergo og stolespecialist umiddelbart efter operationen og de kunne heller ikke komme op med noget, der kan afhjælpe Sofies smerter og siddestilling. Eneste alternativ er at hun skal have sit korset på meget mere end hun ellers har - men det er hun jo vokset ud af i løbet af de sidste par måneder. Sofie vokser jo i ryk - og de sidste 3 år har hun vejet 18 kg, men de sidste par måneder (hvor hun har været anfaldsfri) har hun taget 2 kg på og det kan jo mærkes på korsettet og så er hun vokset temmelig meget i længden også. Et nyt korset får man jo absolut ikke bare sådan lige og allerførst skal man have en lægetid......det har vi så.......... sidst i oktober - og den kan vi så heller ikke få rykket frem, da der er rigtig mange, der har ventet alt for længe. Hvad er det dog for noget !!! Det kan sq da ikke være rigtigt ! Hendes ryg bliver jo skævere og skævere og hun ville jo ikke være blevet så skæv, hvis operationen havde lykkedes som de havde troet.\nMen Sofie er jo ikke som alle andre - og lægerne havde jo taget fejl af resultatet af hendes operation. De havde sagt, at Sofie ville få et "dingleben", der bare ville hænge slapt ned - men Sofie har jo alle de dumme myoklonier, der trækker hendes ben op - så det hænger bestemt ikke bare - hun er blevet ekstrem stiv i benet og kan slet ikke strække det ud.\nDet kunne de selvfølgeli ikke forudse, men de må da gøre noget, når nu operationen er "mislykket".\nIdag har jeg så ringet rundt til kommunens ergo for at sætte hende igang med en løsning, men de skulle selvfølgelig have lægeudtalelser og mere - det havde jeg heldigvis forudset, så dem havde jeg bestilt imorges.\nHeldigvis har vi en rigtig sød bandagist og hun har lovet at hun vil se om hun kan gøre noget (uden bevilling) med Sofies gamle korset, så hun kan komme bare lidt op at sidde.\nNok øffen herfra - men det er bare velkommen tilbage fra ferie og tilbage til den virkelige Verden.\nDe næste par uger bliver temmelig hektiske....Christian starter skole igen på mandag - han skal i 1. klasse - den store dreng. Han skal have ny lærer og jeg håber håber håber bare sådan at hun er lige så god til at rumme og favne ham og både hans svagheder og kompetencer lige så godt som hans førførskole og førskoleklasselærerer Søs og Majbritt.\nI hvert fald starter vi med at holde et møde allerede mandag med hans nye lærer Rikke.\n2 dage senere starter Sofie skole på Ådalsskolen i Ringsted - og det kræver alt andet lige en kæmpe lang indkøring. De skal jo vide alt om vores lille prinsesse, så de kan passe godt på hende. Vi starter allerede nu på fredag med et skolemøde nede i hendes børnehave, hvor gamle og nye pædagoger og fysser er med og overleverer/modtager. Vi er rigtig spændt på at møde de nye mennesker, vi skal have samarbejde med i Sofies skoletid. Det bliver bestemt også meget mærkeligt at tage afsked med Vasebæk, for på trods af de uoverensstemmelser, der har været først på året, så har vi jo været rigtig glade for at Sofie har gået der og hun har lært så mange ting og de har været så dygtige og kreative til så rigtig mange ting til vores lille pige.\nJeg satser på, at jeg kan klare indkøringen på 14 dage - for så starter Saffe vuggestue - igen et hårdt skift, som nok kræver en del indkøring. Vi kommer til at savne vores dagplemor Birgitta så meget, men glæder os også samtidig tilat få Saffe i vuggestue. Men det bliver et par rigtig hårde uger og min dejlige mand, der jo har været en del hjemme i juli, han skal arbejde næsten hele august :0(\nAf gode ting, så er Jannie startet op som tante og hun har sin første "rigtige" vagt ALENE og det går super - Sofie har dog også været rimelig nem til aften, hun har sovet det meste af tiden. Igen har hun nemlig vendt op og ned på dag og nat, så hun vågner sikkert når tante Hanne møder ind.\nEllers ikke så meget mere herfra - jeg er ked af at man ikke kan forstørre billederne - de er lige en smule for små, synes jeg.\nInden vi tog afsted var vejret bestemt ikke noet at råbe hurra for, men mindste og far hyggede med en lille gå-tur i regnen\nSå er vi afsted. Sofie nyder at ligge ned på færgen efter en alt for lang køretur\nMorfar og Rigmormor stod ved sommerhuset 15 min. efter vi var ankommet :0)\nFørste tur i vores pool - på trods af de 28 grader, så var det nu lidt koldt.\nSimone Fillipsen hoppede i poolen til Christians store glæde\nFamilien Fillipsen og morfar + Rigmormor på besøg den første dag i sommerhuset\nEn meget træt Sofie-pige faldt i en tung og dyb søvn den første aften. Dejligt at se\nOg da hun vågnede igen næste morgen, havde hun store fine øjne\nBehøves jeg skrive at det er faren, der har givet Saffe badedragt på....OMVENDT !!!\nBesøg til Middelalderdage på Voergård slot. Ikke det helt store hit - Sofie var træt og havde ondt\nChristian synes det var super og mødte en ÆGTE ridder\nMoren og tøserne kedede sig nu lidt :0)\nOm eftermiddagen ankom Mollerupperne\nVi var en aftentur ved stranden i Saltum. Dejligt at klatre i de kæmpe klitter.\nOg feriens første is blev fortæret.\nVejret kunne have været bedre - men ungerne nød det og de var drivvåde og kolde, da vi endelig fik dem tilbage i bilerne\nSofie synes ikke det var sjovt med kulden og blæsten. Tante Hanne passer på\nResten af familien Mollerup frøs vist også lidt\nMindste var fuldstændig frygtløs og kastede sig bare ud i det frådende Vesterhav. Hendes regnbukser og gummistøvler var totalt fyldt med vand.\nShaggy - den gamle hund - nød bestemt også at være med på ferie og være med på den store strand\nSom om ungerne ikke havde fået vand nok, så hoppede de i poolen, da de kom hjem. Christian tog mod til sig og prøvede rutschebanen.\nSaffe på cafe i Løkken - det blev pludselig lidt overskyet, så hun måtte låne storesøsters trøje\nHoppeborg og kæresteparret i Løkken\nSaffe fandt også en lille veninde i hoppeborgen\nFrederik og Christian går på vandet\nOg så bliver man træt efter alle de oplevelser\nMor og Sofie i boblebad - det ser næsten ud som om Trutten smiler.\nFårup sommerland - Sofie, far og Saffe i toget rundt i sommerlandet\nMor og dreng i toget\nSofie fik en fin fletning af mormor og moffe\nChristian fik en sej tatovering\nMor og Sofie i trampolinen. Man kunne hoppe højt :0)\nSå spises der frokost i Fårup. Vi var ikke de eneste, der havde fået den idé at tage i sommerlandet\nSofies sidste oplevelse...en tur i karrusellen med far. Herefter blev hun kørt hjem til tante Hanne i sommerhuset, så vores to andre unger kunne prøve en masse\nFætter Mikkel og Christian som piloter. Er ikke sikker på at faren synes det er en god idé ;0)\nSaffe prøvede den "vilde" mariehøne. Storebror var så stolt over at han måtte sidde med hende\nI Fårup Sommerlands vandland. Moren troede hun kunne nøjes med at soppe, men mindste var frygtløs, så moren måtte hoppe i bikinien\nEfter en times vandpjaskeri var man træt og puttede lidt i et dejligt håndklæde\nDejligt med en is efter al det vandpjaskeri\nSaffe spiste halvdelen af Moffes is - hun kan nemlig rigtig godt lide is ;0)\nOg hun kan også godt lide sine gummistøvler - her i fuld sol og med ble - der passer gummistøvler glimrende\nSå kom dagen hvor vores Sofie blev sendt hjem. Efter afskeden tog vi andre til stranden - Mollerupperne tog også afsted og pludselig var vi kun 4 + hund tilbage i det store sommerhus\nSaffe nød stranden og alle de fine muslinger\nSenere tog vi igen til Fårup. Her spiste vi aftensmad - Saffe lærte at drikke af sugerør - både at suge og PUSTE !!!\nEn lille og en stor kaptajn\nSaffes debut på hesteryg. Christian med en alt for stor hjelm.\nBegejstringen var stor, men frustrationen over da turen var slut var ligeså stor\nSolnedgang i Blokhus\nDer fyres en kanon af hver aften for at skyde solen ned\nChristian fik lov at hilse på kanonererne\n3 af mine elskede\nAftenhygge i sofaen\nTuren gik til Ørnereservatet. Faren og moren syntes det var imponerende med de store dyr, der som det ses på billedet, kom ret tæt på.\nChristian prøver at holde øjnene åbne, men det var altså en tand for kedeligt med de ørne\nSå gik turen til Grenen, sammen med en masse andre. men så var det gjort og set.\nSelvfølgelig tog vi Sandormen ud og hjem - med Shaggy\nMor og Saffe i Sandormen\nChristian i Sandormen\nOg sån ser en træt lille pige ud, når man falder i søvn med en kiks i munden ;0)\nDansk sommer når det er bedst....ren afslapning ved stranden\nFar og søn bygger sandslot\nMini leger i mudderhul\nEn lille rynket tøsefod\nHygge under parasol på stranden\nEn liggestol kan sagtens bruges som rutschebane\nShaggy nyder at være med familien på ferie\nSådan ser man ud, når man maser snuden flad mod ruden.\nChristian i trampolin i Blokhus\nChristian fik en søstjerne af en fisker. Her ved Løkken strand\nSidste aften brugte vi på at se på bunkere ved Løkken strand\nChristian på trappen til himlen :0)\nSå er det afrejsemorgen og vi skal jo lige have den sidste dukkert i poolen\nChristian havde fundet ud af at "svømmetræneren" i poolen virkede og nærmest lavede hvirvelstrømme i vandet, så der sad han længe og kiggede på det :0)\nSidste boblebad for denne gang. Saffe har endnu engang bevist at hun er den største vandhund af os alle.\nSidste stop inden færgen hjem....restaurant "den gyldne måge" :0) Tak for en dejlig ferie Jylland, nu kommer vi hjem til dig igen Sofie-mus\nSaffe er på ferien blevet så mobil at man ikke gider sidde i klapvognen mere....næææ, man kan da skubbe den selv :0)\nEn utrolig fascinerende aftenhimmel - næsten som taget ud af en dommedagsfilm. Det gode vejr sluttede da vi tog hjem fra ferie - det var den mest perfekte uge - i hvert fald vejrmæssigt, at tilbringe i DK i et sommerhus.\nMandag d. 30/7-2012\nSå er hverdagen startet igen efter en dejlig og varm ferie i det nordjyske.\nVi havde jo lejet et dejligt sommerhus i Blokhus og skulle derop med HELE familien. Dvs Sofie skulle kun være der til onsdag, hvor hun så ville køre med Hanne og Hanne hjem igen. Dette blev vi nødt til at gøre, både for at kunne give vores andre to børn en ferie på deres præmisser, men også fordi det sikkert var nok oplevelser alligevel for en Sofie-pige.\nVi tog afsted lørdag....tungt læsset i 2 biler. Shaggy var også med og han fylder jo unægtelig en del. Desuden kørte aften-Hanne med i bussen, så hun kunne passe Sofie undervejs. Nat-Hanne var taget med sin familie i forvejen - de skulle bo på et B&B lige i nærheden.\nTuren over kunne bestemt have gået bedre.....Sofie græd det meste af vejen - hun har bare så ondt, når hun sidder for længe og hun er vokset ud af sit korset, så vi prøvede at ændre hendes siddestilling undervejs, men hun er bare så skæv, så det er rigtig svært.\nPå færgen kunne hun endelig ligge lidt og hun faldt straks i søvn. Vi havde af samme grund valgt at tage Odden-Århus for ikke at skulle køre så længe. Christian var meget betaget af den "hvirvelstrøm" førgen lavede, da den sejlede, så han var ikke til at drive ind fra dækket. Saffe hyggede sig gevaldigt med at gå på trapper - hun har rigtig fået mod på at gå og det gør hun så, og hun er ret ligeglad med hvor vi er, så hun stikker bare af. Tror vi skal have en snor til hende ;0)\nEndelig i Jylland og 2 timers kørsel til Blokhus - det gik ok - Sofie fik en panodil at køre på, men hun var træt, da vi nåede frem.\nSommerhuset var superlækkert og vi fik hurtigt læsset ud og pakket ud og 15 min efter ankomst troppede de første gæster op - vi skulle jo nødig kede os :0) Morfar og Rigmormor, som jo bor i Støvring troppede op og en times tid senere kom de dejlige fam. Fillipsen, som vi jo var sammen med i Kina - dog ikke Sandra, som blev passet af hendes hjælper derhjemme.\nHvor var det dejligt at se dem allesammen igen - vi bor altså alt for langt fra hinanden.\nThomas fik lavet lidt god mad og trukket et par flasker vin op - det var så hyggeligt.\nNæste dag startede vi med en tur i swimmingpoolen. Vi havde fået den opvarmet til 28 grader, men uha....det var meget koldt syntes Sofie, så hun var der kun ganske kort tid.\nOm formiddagen tog vi til Voerskov Slot, hvor der var noget Middelalder-halløj - ikke det helt store hit hos tøsebørnene og moren, men Thomas og Christian synes det var meget skægt og der var en masse våben. Vi var kørt i 2 biler dertil, da vi jo havde Hanne med som hjælper og derfor ikke allesammen kunne være i "bussen", men det var jo så egentlig meget godt, for så pakkede vi tøser sammen og tog hjem igen efter et par timer på slottet.\nOm eftermiddagen troppede familien Mollerup op, der skulle bo hos os 3 dage. Christians kæreste Sofie var jo med og de er virkelig som et gammelt ægtepar - en masse kærlighed, men bestemt også en masse skænderier og der var liv og glade dage de dage, de var der. Familien Mollerup består også af 5 personer...far Thomas, mor Lise, Frederik, Sofie og lille Julius. De 3 store unger nød swimmingpoolen rigtig meget og var nærmest ikke til at drive op af den. Vores Sofie sov meget - turen til Voerskov havde været for lang en køretur for hende. Tror nu alligevel at hun nød at få lov at ligge og sove i stuen med al den larm og virak omkring hende. Hendes søvn var i hvert fald rigtig god og dyb.\nOm aftenen tog vi til Saltum strand og fik en is. Saffe, Christian og de to store Mollerupper var ude at soppe i Vesterhavet. Christian var fuldstændig vild og temmelig imponeret over de store bølger - Saffe var frygtløs og selv om hun havde regntøj på, så var hun gennemblødt.\nVores Sofie synes det blæste for meget og ville gerne hjem i det trygge sommerhus.\nNæste dag var vi i Løkken og spise frokost. Igen var det ikke så godt for Sofie, så hende og Hanne kørte hjem og hyggede og sov. Vi andre fik set lidt af Løkken by og ungerne fandt et sted med en hoppeborg og andet oppusteligt halløj, som de brugte rigtig lang tid på.\nDagen efter stod den på Fårup sommerland - Hanne blev hjemme og var stand by til Sofie kom hjem. Fårup lå kun 1 km fra vores sommerhus, så ingen lang køretur der og Sofie var bestemt også meget mere på og så ud til at nyde at være sammen med os. Vi nåede nu ikke så meget - der var sort af mennesker og vi havde lidt svært ved at koordinere. Vi skulle lige aftale med Mollerupperne om vi skulle følges og samtidig skulle vi også mødes og finde mormor, moffe, moster, onkel Nico og fætter Mikkel, der også kom i Fårup og pludselig var der gået 4 timer og vi havde kun prøvet 2 ting. Sofie havde dog fået en fin fletning også og Christian en sej tatovering.\nMen selv om Sofie så ud til at kunne klare mere, så blev vi nødt til at køre hende hjem til Hanne, så vi kunne prøve noget med vores andre to unger. Christian var forståeligt nok noget utålmodig - han havde ventet 4 timer på at få lov at prøve Fårup raftning, så det skulle han have lov til. Vandlandet var vi også i, men kun ganske kort, der var alt alt for mange mennesker. Vi kørte hjem ved 17-tiden og så lavede min søde mand igen mad til hele familien og mormor, moffe m.fl, som tog med hjem fra Fårup.\nSå kom onsdagen, hvor Sofie skulle hjem....det var bare ikke en okay oplevelse. Det er bare så svært at sende sit barn hjem - det føltes så forkert og Sofie kunne også mærke at der skulle ske noget. Jeg bliver så gal over den situation vi er i, at vi ikke bare kan få lov at være sammen alle 5 og hygge og gøre en masse dejlige ting. Der skal hele tiden tages hensyn, arrangeres og der vil altid være en eller flere, der kommer til at vente. Især Christian kan vi mærke det meget på - han er begyndt at blive meget aggressiv og negativ og det gør os bare så triste. Vi forstår ham jo godt, men kan ikke rigtig finde ud af hvordan vi bedrer situationen.\nJeg vidste at Sofie var i gode hænder, men øv, hvor var det trist at sige farvel. Turen hjem var dog gået ok og hjemme ventede de vante omgivelser, børnehaven og tante Juanita.\nTak til Hanne og Hanne for at være med på turen og passe godt på vores pige.\nMollerupperne tog også afsted om onsdagen og pludselig var vi "helt alene" og udefra set, så var vi jo en helt normal familie med far, mor og to raske børn - det var nu også ganske rart at prøve og vi fik fri til at gøre en masse ting, som vi ellers ville have haft svært ved. Vi tog fx igen i Fårup - pakkede bilen i løbet af få min og tog afsted - skulle ikke planlægge en masse, som vi o skal hvis Sofie er med. Vi var ved stranden og samle muslinger, grave huller, lave dæmninger og bade. Vi var i Ørnereservatet (ikke det store hit hos ungerne) og på Grenen (så var det gjort). Shaggy kom med i Sandormen - så han har også været på toppen af Danmark. Tror faktisk aldrig at så mange har kommenteret ham og hans størrelse nogensinde. Folk var meget imponerede over ham og næst efter Fårup sommerland, så tror jeg næsten at han var ugens største attraktion i Blokhus ;0)\nDet var rart at være helt os selv - rart nok at have gæster, men bestemt også rart at få lov at være kun os.\nVejret var jo også bare det bedste man kunne ønske sig - det regenede da vi tog afsted og da vi tog hjem - resten af tiden var der fuld sol. Fantastisk - elsker Vesterhavet, Blokhus og Løkken i solskin. Og så fik min mand også oplevet det. Han har rejst hele Verden rundt, men aldrig været i Skagen !!!!\nJeg skal nok få sat billeder ind, men jeg er slet ikke nået igennem alle dem, vi har taget endnu. Så det bliver sådan lidt når jeg får tid - nu vil jeg tage ud og handle lidt ind. Køleskabet er MEGET tomt.\nOg så skal Rigshospitalet og bandagisten kimes ned - vi skal have styr på Sofies skævhed NU !\nTak til Klausmænderne for at passe marsvin og kat - det var dejligt !\nSå kon der lidt billeder. 123-hjemmesiden har lavet lidt om, så det er muligt at lægge lidt flere billeder ind - det er lidt nemmere for os at gøre det på den måde, selv om billederne så ikke er helt så store, men vi håber det går :0)\nHer er ikke sket så meget siden Thomas skrev sidst. Sofie vender op og ned på dag og nat for tiden og det er lidt tosset - især når nu vi snart skal på ferie. Vi er så utrolig glade for at vi har vores nattevagter, for ellers ved jeg slet ikke hvordan vores liv skulle hænge sammen. Til gengæld tror jeg vores nattevagter er noget trætte af de hårde nætter, de har været igennem de sidste par uger.\nStadig ingen anfald, men Sofies mave er rigtig træg og jeg overvejer og jeg skal starte op på de præparater fra Nordic Clinic igen. Måske havde de en gavnlig effekt på Sofies fordøjelse trods alt.\nSå er hun vokset ud af sit korset lige pludselig - det gnaver hende ved skulderbladdet og det er rigtig kritisk, for vi kan ikke få lavet et nyt lige nu og hun er jo som skrevet rigtig skæv. Vi giver hende det på i kortere tid ad gangen og så prøver vi at støtte op med puder m.m. - men optimalt er det ikke.\nEllers er vi ved at være ferieklar og vi glæder os. Sofie skal jo med de første 4 dage og så tager hun og tanterne hjem igen - vi må prøve at tilgodese alle vores børns behov og jeg tror faktisk at 4 dage er nok for prinsessen og så kan vi andre 4 lave de ting Sofie ikke kan være med til i resten af ferien.\nVi er så spændt på om Ønskefonden vender tilbage og kan opfylde et af vores ønsker til Sofie - vi var jo lidt på den, for reglerne i foreningen siger at man skal ønske 3 ønsker - det lyder jo simpelt, men det er det bare ikke, når det er en Sofie-pige ønskerne skal gå til og når det enten skal være en ting eller en oplevelse. Men vi endte ud med disse tre:\n1. aller- allermest en cykel - den vil vi kunne bruge længe og Sofie vil kunne profitere af den i form af sanseoplevelser og samvær med hele familien, når hun er frisk nok til det.\n2. en "acca-plade", som er sådan en slags motot man sætter på hendes stol tilkoblet en 0-1-kontakt, så hun selv kan køre rundt - det giver hende en del frihed og hun kan selv styre sig rundt i huset.\n3. en svømmetur med delfiner.....Sofie vil helt sikkert nyde godt af svømmeturen og det vil være en stor oplevelse for os alle, men det bliver nok bare noget besværligt at få Sofie til det sted, hvor man kan svømme....jeg tænker flyrejse, ophold m.m. - men det siger fonden at det skal VI IKKE bekymre os om - så det gør vi ikke ;0)\nNu må vi se om vi overhovedet får et ønske opfyldt - vi håber og krydser fingre.\nHer er så stille i huset i øjeblikket. Christian er i sommerhus et par dage med farfar og famse og fætter Jonas - jeg savner ham, men nyder nu også roen ;0)\nI mandags sov han hos mormor og moffe. Saffe savner ham rigtig meget - men imorgen er han hjemme igen og søndag kommer far hjem igen - dejligt !!!!\nUngerne ude at lege\nChristian laver skuespil i haven - stykket hedder: Den levende papkasse !!!\nVi fik købt et lille telt og Sofie skulle også ind og ligge i det. Saffe klapper sin søster lidt på benet.\nEn lille fræk pige og en storebror, der prøver at få hende tilbage i teltet\nBøøøøhhh....Saffe leger titte bøh ved legehuset - hendes yndlingsleg for tiden\nEn lille pige i gummistøvler og en meget stor hund, der passer på\nSaffe kommet hjem fra dagplejen. Thomas, Sofie og Christian har hygget i haven med tæpper og dyner.\nChristian cykler selv nu :0) Så skal han bare lige lære at starte og stoppe selv.\nHyggetur med drengen, mens tøserne er i dagpleje og børnehave. Kanotur på Køge Å.\nSå endelig blev det farens fødselsdag og vi skulle i Tivoli. Begge tøser sov i bilen på vej til København\nDet var svært at få taget dette billede, da Thomas også sad med Sofie, men her er vi tre i luftballonerne i Tivoli\nOg her er far og Sofie. Sofie var IKKE vild med turen denne gang\nMasser af flotte springvand og dejlige små vandpytter, man kunne bade i. Saffe var allerede meget fascineret af Tivoli.\nSofie nåede også en tur i karrusellen, men jeg tror ikke hun nød turen lige så meget som de andre to\nMin store dreng og jeg på vej i Minen for 1000. gang :0)\nEn lille perle :0)\nChristian på krabben\nFar og datter venter på sporvognen i Tivoli\nMine tre elskede i sporvognen - vi mangler bare Sofie-pigen\nChristian og Safe i Sprutten i Bon Bon.\nEn stor is til en lille pige\nFætter Mikkel, Christian og Saffe i Bon Bon\nTirsdag d. 10/7-2012\nSofie har været en tur i Tivoli på farens fødselsdag den 5/7. Vi havde lavet en børnepasse aftale med tanterne så Sofie blev hentet klokken 1500, da vi erfaringsmæssigt ved at hun ikke kan holde til en hel dag. Og faktisk var en dag fra 1130-1500 alligevel i overkanten desværre. Vi nåede kun at køre en tur i pariserhjulet og en tur i dyrekarusellen med hende - hun var slet ikke til det. Hendes ryg som bliver mere og mere skæv driller mere og mere, og gør det sværere at flytte rundt på hende - en trist ting på en ellers dejlig dag.\nVi har haft lidt familie nede til fødselsdag over et par dage, og det har været fint for alle ungerne. I dag og igår var Christian inde hos mormor og Moffe, og om to dage skal han med farfar og Famse sammen med fætter Jonas et par dage i sommerhus.\nIgår var ønskefonden hernede og tale med os. Vi har skrevet til dem og sagt at vi ønskede os en cykel til Sofie, så hele familien kunne komme rundt i området og få lidt vind i håret - undtagen faren ;-) Det kunne være så rart at vi alle kunne køre ned og se på frøer, køre de andre unger til deres ting sammen med Sofie, måske til ridning osv. - altsammen på cykel, så vi kunne komme ud og få bombarderet sanseapparatet. Nu må vi se - de var ihvertfald rigtig søde at have på besøg. Sofie var ikke så meget til besøg den dag. Hun har lidt træt efter en hård børnehavedag.\nTirsdag d. 3/7-2012\nNyt kvartal er startet - men ikke så meget nyt herfra. Sofie er sadig uden de store anfald, men er igen begyndt at have lidt større "spjæt" der umiddelbart ligner forstadie til de grimme anfald - men foreløbig lykkes det hende selv at bryde dem inden de kommer så vidt.\nDesværre er hun i øjeblikket noget smerteplaget og hvorfor...ja...det er jo altså ikke helt til at vide. hun døjer en del med træg mave og vi må give hende lavementer flere gange om ugen - det har vi ellers ikke gjort længe - men ja.....vi er jo stoppet med nogle af hendes naturpræparater fra Nordic Clinic - men det er nu længe siden, så om virkningen af det først mærkes nu, det aner jeg ikke. En anden mulighed, som jeg dog absolut ikke er så sikker på, er at hendes øgede skævhed i ryggen efter hofteoperationen, kan gå ind og trykke, så hendes tarme "kommer i klemme" på en eller anden måde og derved skaber lidt dårlig passage, men det ved jeg slet ikke om kan lade sig gøre ?!\nHvis hun fortsætter sådan et par dage endnu, så må vi lige tage et tjek. Hun er også rigtig ked af at skulle sidde for meget op i øjeblikket - også selv om hun har korset på. Det er hun snart vokset fra og jeg er begyndt at lave de indledende undersøgelser med HVEM der skal betale for et nyt, for vi skal ikke ud i samme historie som med hendes skinner. Her har kommunen dog allerede nu givet mig lovning på at det er dem, der skal betale, så det håber jeg de står ved.\nSå har vi fået ansat en ny tante.....tante Jannie - en kanon sød pige, som vi virkelig glæder os rigtig meget til at få ind i huset. Hun virker superkompetent og glad for vores unger allerede og så har hun arbejdet med børn "som Sofie" før. Desuden har tante Rikke lige spurgt om hun måtte komme tilbage og det må hun selvfølgelig gerne, så nu vil der forhåbentlig ikke blive flere problemer med at dække vores vagter mere. Dejligt.\nIdag kunne man i Haslev posten og Faxe Nyt læse om vores flaskepost historie - det var vores søde skribent Hanne, der havde spurgt om hun måtte skrive den i disse lokale aviser - det var sådan en sød historie synes hun - og selvfølgelig måtte hun det. Artiklen er her:\nBrev til Sofie fra Anna i Sverige\nTirsdag 3. juli 2012 kl. 10:10\nFlaskerne sendes afsted\nChristian og Sofie Sievers fra Haslev sendte flaskepost fra Køge Lystbådehavn, og Sofie var så heldig at få svar\nIdeen til at sende flaskepost var Christians, men det var Sofies flaske med tegning, der blev fundet på en strand ved Bunkeflo i Sverige - tæt ved Øresundsbroen.\nHistorien starter en forårsdag i lystbådehavnen i Køge, hvor 6-årige Christian Sievers kom på den ide, at han ville sende en flaskepost. Sammen med lillesøster Sofie på 5 år blev der så smidt to flasker i havet, og indholdet var, foruden en fin tegning fra hver, naturligvis også oplysninger med navn og adresse.\nPludselig en dag, da sommeren var ved at nærme sig, dukkede der et brev op adresseret til Sofie Sievers, og det var sendt fra Sverige. Sofie, der er multihandicappet, kunne ikke selv åbne brevet, så det gjorde Sofies mor. Og i kuverten lå foruden et langt brev til Sofie også en lille fint indpakket gave, som viste sig at indeholde et fint armbånd.\nBrevet var fra Anna i Limhamn. Hun skriver, hvordan hun fandt flaskeposten ved Bunkeflo Strandänger. Anna kan godt lide at gå ture ved stranden og har tit sit kamera med. Det havde hun også denne dag, så der er billeder fra findestedet.\nPå Sofies hjemmeside (sofie-sievers.dk) beskriver Sofies mor, Marlene, oplevelsen som helt fantastisk, dagen blev 110% dejligere og solen skinnede endnu mere.\nMarlene skriver videre: “Det gør mig simpelthen så glad, at der findes mennesker som Anna, der gider tage sig den tid, det er at gøre en lille pige som Sofie glad”.\nFamilien Sievers skrev naturligvis til Anna og sagde tak og fortalte lidt om sig selv. Og pludselig var der brev med pakker fra Sverige igen. Denne gang til Christian. Han fik et drabeligt øje og et sørøverarmbånd som tak for at få den gode ide at sende flaskeposter. Og til mindste lillesøster Sarah Frederikke var der fine strømper.\nChristians flaskepost er der ikke kommet svar på - endnu, så husk at kigge efter hvis du skal ud at gå tur langs Sverige vestkyst. Eller måske endnu længere væk, i Polen, i Rusland eller i ...\nSå er vores slot også 100% solgt nu - fortrydelsesfristen er udløbet, så nu venter vi og køber bare på overdragelses-/overtagelsesdagen. Vores lejere skal lige ud først.\nDet bliver meget mærkeligt, for det er så fint et hus, men vi har jo bare ikke råd og tid til to huse, så det bliver selvfølgelig også en kæmpe lettelse. Men ja....det var mit drømmehus !\nEllers ikke så meget - jeg må se at få sat lidt billeder ind snart, men Christian har ferie, så vi laver en masse ting med ham....bl.a cykler....og han mangler kun at kunne starte selv, så er han mobil på to hjul 😉